Aleksandr Solzjenitsyn

Aleksandr Isajevitsj Solzjenitsyn (Александр Исаевич Солженицын, i eldre norsk transkripsjon Aleksandr Solsjenitsyn; født 11. desember 1918 i Kislovodsk, død 3. august 2008) var en russisk forfatter og historiker. Han gjorde verden oppmerksom på Stalins slave- og konsentrasjonsleirer (Gulag) gjennom sine verdensberømte bøker En dag i Ivan Denisovitsj' liv og Gulag-arkipelet. En dag i Ivan Denisovitsj' liv er basert på forfatterens egne erfaringer fra straffeleirene. Det var for øvrig hans eneste bok som ble utgitt i Solzjenitsyns hjemland i sovjettiden.
Solzjenitsyn tjenestegjorde som kaptein i artilleriet under andre verdenskrig. Etter å ha sett sovjetiske soldaters brutale fremferd i Polen og Tyskland, skrev han diktet Prøyssiske netter. Han ble arrestert i februar 1945 for å ha kalt landets leder Josef Stalin «han med barten» i et brev til en venn. I juli 1945 ble Solzjenitsyn dømt til ti år i fangeleir, også kalt Gulag. Han hadde vært positiv til Sovjet-systemet og kommunismen før erfaringene fra Gulag.
Kjente verker som for eksempel I første krets og Kreftavdelingen gjorde at han oppnådde stor anseelse, han ble tildelt nobelprisen i litteratur i 1970. Solzjenitsyn ble fratatt sitt statsborgerskap og levde i eksil fra 1974, først i Tyskland, hvor han bodde hos vennen Heinrich Böll, deretter Sveits og til sist i Vermont i USA. Før han hadde tatt stilling til bosted var han i Norge, og vurderte å slå seg ned der. Etter Sovjetunionens sammenbrudd vendte han tilbake til Russland i 1994. Han holdt frem med sitt virke som regimekritiker også av det nye styret i Russland. Under Putins styre ga han uttrykk for russisk nasjonalisme og avfeide holodomor som oppdiktet.


== Biografi ==
Solzjenitsyn ble født i Kislovodsk (som nå heter Stavropol kraj) i Russland. Hans mor, Taisija Solzjenitsyn, var ukrainsk. Faren hans eide en del land, blant annet en herregård i Kuban i Nord-Kaukasus. Under første verdenskrig dro Solzjenitsyns mor til Moskva for å studere, der møtte han Solzjenitsyns far, mens han var en offiser i Den røde armé. Solzjenitsyns familiebakgrunn ble skrevet ned i en bok kalt August 1914, og senere i noen noveller med navnet Красное колесо (på norsk: Røde hjul).Under andre verdenskrig var Solzjenitsyn kommanderende i et batteri i Den røde armé. Han var mye involvert ved frontlinjen, og ble skadd to ganger. En serie med verk ble publisert senere i livet hans, blant annet novellen Люби революцию! (på norsk: Elsk revolusjonen!), som går over hans opplevelser i krigen og hans voksende tvil overfor sovjetregimet.Mens han var en offiser i artilleriet i Øst-Preussen, så han flere andre russiske soldater som drev med krigsforbrytelser mot de lokale innbyggerne. For det meste var det soldater som voldtok unge jenter til de døde. Noen tiår senere ga han ut et dikt som het «Prøyssiske netter», som fortalte om disse hendelsene.Tobindsverket To hundre år sammen (2001/2002) handler om jøders rolle, liv og virke i Russland fra 1795 til 1995, der forfatteren beskylder jødene for ansvar for blant annet revolusjonen, noe som skapte raseri blant mange jøder og historikere. Verket er tilgjengelig på tysk og fransk, og en engelsk oversettelse er under utarbeidelse. Etter utgivelse av boken «August 1914» (1985) ble han også kritisert for antisemittisme.


== Referanser ==


== Litteratur ==
Björkegren, Hans (1971). Aleksander Solsjenitsyn: en biografi. Oversatt av Helena Krag. Oslo: Tiden Norsk Forlag. ISBN 82-10-00004-7. 
Guardian (London). 3 August 2008. [1]
Scammell, Michael Solzhenitsyn: A Biography. London: Paladin, 1986. ISBN 0-586-08538-6.


== Eksterne lenker ==
(ru) Offisielt nettsted 
(en) Aleksandr Solzhenitsyn – kategori av bilder, video eller lyd på Commons 
(en) Aleksandr Solzhenitsyn – galleri av bilder, video eller lyd på Commons  Wikiquote: Aleksandr Solzjenitsyn – sitater

(en) Nobelprisen i litteratur 1970 hos Nobelprize.org
(en) Aleksandr Solzjenitsyn hos Nobelprize.org i forbindelse med tildelingen av Nobelprisen i litteratur 1970
(en) The Nobel Prize Internet Archive's page on Solzhenitsyn
(en) A World Split Apart Arkivert 7. august 2008 hos Wayback Machine.: Solzhenitsyn's 1978 Commencement Address to the graduating class at Harvard University
(en) Audio and textual version of speech
(en) Aleksandr Solzhenitsyn: "Saving the Nation Is the Utmost Priority for the State" "Moscow News" (2. mai 2006)
(en) Der Spiegel interviews Alexander Solzhenitsyn: 'I Am Not Afraid of Death' "Der Spiegel" July 23, 2007
(en) Vermont Recluse Aleksandr Solzhenitsyn
(en) Solzhenitsyn’s autobiography from his non-official site
(en) Introduksjon til boka Gulag av Anne Applebaum
(en) Russian Memorial website to Human Rights victims Arkivert 24. juli 2009 hos Wayback Machine.
(ru) Solzhenitsyn: biografi, foto, prosa, intervjuer, kritiske essay